
Gobierno di Aruba: 


ACUERDO POLITICO ENTRE ARUBA Y 
HULANDA 


Gobierno di Aruba y di Hulanda a yega na un acuerdo politico 
pa locual ta trata e di tercer tranche di sosten di likides pa 
aña 2020. Den e acuerdo aki ta realisa compromisonan pa 
un cooperacion di varios aña entre e dos paisnan, a base 
boluntario, pero no sin obligacion. 


A cambio di reformanan na Aruba, e Gabinete Hulandes ta 
ofrece sosten di likides nobo y lo inverti tambe den varios area 
di desaroyo di Aruba. Hulanda lo brinda Aruba sosten riba e 
reformanan structural cu a wordo acorda. Ademas di sigui 
cu e sosten di likides pa cubri e deficit cu a surgi a raiz di e 
crisis di Corona, Hulanda lo yuda tambe cu conocemento y 
experticio. Pa esaki ta institui e organo Caribisch Orgaan voor 
Herstel en Ontwikkeling (COHO) cu hunto cu e ministerionan 
di Aruba y den consulta cu stakeholders, lo caba di traha riba e 
reformanan. E organo aki lo yuda tambe cu e implementacion. 
СОНО no lo asumi e autoridad di Parlamento, Gobierno y 
ningun organo gubernamental; den e negosacion hiba esaki 
a wordo enfaticamente acorda y specifica den e acuerdo. 
Sinembargo, COHO por supervisa e implementacion di e 
reformanan structural y por mara consecuencia na cooperacion 
insuficiente. 


Cu e acuerdo aki, Hulanda ta duna Aruba e sosten di likides 
di 209 miyon florin (105 miyon Euro) te cu fin di e aña aki. 
Hulanda lo yuda Aruba tambe cu e refinanciamento di mas cu 
mey biyon florin di debe. Esaki ta duna bentaha di interes di 
mas cu 80 miyon florin (40 miyon Euro) den comparacion cu 
financiamento riba e mercado financiero. 

Banda di esaki te cu aña 2025, lo bin un suma total di 17.9 
miyon Euro disponibel pa fortalece Aruba su estado di derecho. 


PROME MINISTER EVELYN WEVER-CROES: 

“Cu e acuerdo politico aki ta cuminsa un etapa nobo pa 
Aruba. Covid-19 tabata tin un impacto hopi grandi riba Aruba, 
asina grandi cu sin ayudo Aruba no lo sali afo. Aruba mester 
di yudansa pa esaki, no solamente pa e sosten di likides, 








pero tambe pa e reformanan pa crea un fundeshi economico 
fuerte y resiliente cu por wanta shocknan den futuro. Aruba ta 
agradecido na Hulanda y ta aprecia e ayudo brinda. Hunto nos 
lo traha pa un economia mas fuerte, un autonomia mas fuerte 
pa un Aruba mas fuerte”. 


SECRETARIO DI ESTADO RAYMOND KNOPS: 

“Cu e acuerdo politico aki, ta traha riba e reformanan structural 
necesario cu mester haci e economia y comunidad di Aruba 
mas resistente di forma duradero. Banda di reformanan tin 
tambe espacio pa inversion riba e isla. Aruba mester sali 
mas fuerte for di e crisis aki, pasobra e hendenan na Aruba 
merece un perspectiva social y economico. E acuerdo politico 
aki ta un paso importante den esey. Pero cu e acuerdo aki 
е trayecto no a finalisa. Riba un cantidad di tereno, manera 
reforma di pensioen pa minister- y miembronan di Parlamento, 
riba termino cortico Aruba lo tin cu tuma pasonan ainda pa 
por bin na remarke pa mas parti di e sosten di likides. Mester 
ehecuta e reformanan inclui den e pakete pa pais di berdad 
tambe. E ora ey so prosperidad ta vislumbra na horizonte pa 
e ciudadanonan Arubano. Esaki ta exigi sinembargo esfuerso 
continuo di tur partido na Aruba.” 

GOBIERNO DI ARUBA 


Cu e acuerdo politico aki ta cuminsa un etapa nobo pa Aruba. 
Covid-19 tabata tin un impacto hopi grandi riba Aruba, asina grandi 
cu sin ayudo Aruba no lo sali afo. Aruba mester di yudansa pa esaki, 
no solamente pa e sosten di likides, pero tambe pa e reformanan 
pa crea un fundeshi economico fuerte y resiliente 
cu por wanta shocknan den futuro. 

Aruba ta agradecido na Hulanda y ta aprecia e ayudo brinda. 
Hunto nos lo traha pa un economia mas fuerte, 
un autonomia mas fuerte pa un Aruba mas fuerte. 


Prome Minister Evelyn Wever-Croes 

MINISTER XIOMARA MADURO 


Minister Xiomara Maduro ta informa: 


E "LEENOVEREENKOMST" PA 209 MIYON 
FLORIN A KEDA FIRMA PA GOBIERNO POR 
CUMPLI CU SU OBLIGACION FINANCIERO TE 
CU DECEMBER 2020 





Na mesun momento cu Minister President Evelyn Wever- 
Croes a firma e acuerdo politico na Hulanda, na Aruba Minister 
di Finansa a firma e ‘leenovereenkomst’ pa e fiansa di "derde 
tranche’ di 209 miyon florin pa Aruba. Cu e fiansa aki Gobierno 
por cumpli cu e obligacion financiero te cu december 2020. Di 
e manera aki por tin e trankilidad cu Gobierno tin suficiente 
fondo pa por paga, entre otro, FASE, bijstand, comercio y 
ademas por sigui yuda comercio cu Subsidio di Salario. 


Desde inicio di e crisis Aruba a bin ta havando sosten di likides 
den forma di fiansa for di Hulanda. E promer dos 'tranche' a 
bay sin mucho condicion, pero pa haya e di tercer "tranche" 
si Hulanda a pone condicionnan mas pisa cu a hiba na un 
negosacion di varios luna. Den e periodo aki Gobierno a 
percura pa hiba un maneho financiero hopi prudente den cual 
a percura pa tur locual ta yudansa na Pueblo y comercio keda 
intacto. Na dado momento tambe mester a recuri na e mercado 
local pa por a haya e fondonan necesario pa por a cumpli cu e 
obligacionnan financiero. Aunke e no tabata algo den e planes 
financiero di Gobierno pa aña 2020, Minister di Finansa a haci 
uso di e espacio cu ley ta brind'e pa asina por a sigura cu nos 
Pais no keda mas perhudica na man di e crisis aki. 








Minister Xiomara Maduro ta spera cu awor cu a yega na 
acuerdo cu Hulanda, e trankilidad por bin bek den comunidad. 
E invitacion ta pa nos tur traha hunto pa asina por saca nos 
Pais dilanti, ya cu Aruba ta di nos tur. 

MINISTER XIOMARA MADURO A REUNI CU 
ATIA Y АНАТ. 


Diaranson merdia Minister Maduro a reuni cu e gremio 
comercial ATIA y AHATA. E mandatario a informa cu Aruba 
a yega na un acuerdo cu Hulanda den cual ta sigura, entre 
otro, e sosten di likides pa por yuda cu Subsidio di Salario na 
comercio. Tambe a brinda un splicacion riba e trabounan cu ta 
wordo haci riba e tereno di flexibilisacion di e subsidio y tambe 
di e parti laboral cu proximamente lo keda trata den e dialogo 
tripartiet. 


Durante e reunion Minister Xiomara Maduro a splica tambe riba 
Alivio Fiscal 2 den cual a cumpli cu gran parti di e deseonan 
di e gremio comercial. Gobierno ta purba pa yuda comercio 
surpasa e crisis, pero e realidad ta cu Gobierno su posicion 
di likides tambe ta grandemente afecta pa e crisis. Banda di 
esaki nos Pais ta bou supervision financiero cu ta pone cu no 
ta tur yudansa cu ta wordo pidi pa comercio, por wordo duna. 


Minister Xiomara Maduro ta spera cu awor cu a yega na un 
acuerdo cu Hulanda, gremio comercial por haya e trankilidad 
cu nan ta boga pe pa asina nan por keda lora economia na 
beneficio di tur hende na Aruba. 





































MINISTER GLENBERT F. CROES 

Departamento di Progreso Laboral: 


DPL A REINTRODUCI 
“ARBEIDSMARKTREGISTRATIE” Y TA RECORDA 
DUNADORNAN DI TRABOU PA HACI UZO DI E 
FORMULARIO DI ARBEIDSMARKTREGISTRATIE 
2021 


Bou di e departamento di Progreso Laboral mihor conoci como 
DPL ta resorta tres departamento. Nan ta Arbeidsbemiddeling 
en Re-integratie (Jobcenter), Arbeidsmarktregistratie (AMR) y 
tambe Advies Toelating Arbeidsmarkt (Admision). 


E departamento di Arbeidsmarktregistratie (AMR) ta traha riba 
e demanda (lista di necesidad na personal) di dunadornan di 
trabou pa medio di e formulario di Arbeidsmarktregistratie. 


Cu esaki DPL ta traha riba proyeccion entre demanda y 
suministro laboral pa e promixo aña, esaki ta sumamente 
importante pa asina DPL por traha di antemano conhuntamente 
cu scolnan, institutonan di educacion y dunadornan di trabou 
pa asina por produci y ofrece suficiente trahadornan local. Sin 
e formulario aki aproba un dunador di trabao no por haci e 
proceso conforme maneho na e otro departamentonan di DPL. 


REKESITONAN 

DPL kier a haci un suplica na dunadornan di trabou pa yena 
e formulario nobo di Arbeidsmarktregistratie mas specifico 
y completo posibel. Aunke cu semper tin e posibilidad pa e 
dunado di trabou haci adaptacionnan na caminda riba su lista 
di necesidad na personal. Cu adaptacionnan ta referi na por 
ehempel esnan cu ta depende di proyectonan di trabou cu 
ta exigi mas personal of personalnan specifico cu ta dificil pa 
anticipa di antemano semper tin e posibilidad pa haci cambionan 
riba e lista di necesidad entrega pero si na un forma realistico. 


Pa locual ta trata rekesitonan exigi pa entrega un 
Arbeidsmarktregistratie, tur esakinan ta poni riba e prome 
pagina di e formulario estilo “checklist”. E dunador di trabao 
mester cumpli cu tur e puntonan corespondiente na su sector 





2 SA 22 


laboral ра asina por entrega e formulario y haya aprobacion. 





FORMULARIO NOBO 

Pa por facilita e tempo di su clientenan y mirando e protocol 
di COVID-19, DPL a pone e formulario aki disponibel tambe 
riba su Website: www.dpl.aw caminda cu un y tur por subi y 
download e formulario di AMR cu ta cuadra cu su necesidad 
mirando cu tin cuatro diferente sorto di formulario di AMR, 
esakinan ta reparti den sectornan laboral manera Horeca, 
General, Limpiesa-Hardineria-Seguridad y Construccion. 


Pa por entrega e formulario di 2021 mester haci un cita online 
prome via nos email na: dpl.arbeidsmarktregistratie@aruba. 
gov.aw. Na momento cu haya un cita y entrega e formulario 
via email y si resulta cu tur informacion ta cuadra ta ricibi un 
“bewijs van indiening” digitalmente, por dura 10 dia di trabou 
of un tiki mas (durante e periodo aki DPL por haci un control 
na e compania pa mas informacion) prome cu esaki keda cla y 
entrega bek aproba na e cliente. 


—”ждһаһҹжгһжд”ждј 

Ban Sigui cumpli 

Aruba awor bao di 100 activo 


Ban Sigui cumpli 











UniNos ta Vence! 





MINISTER ANDIN BIKKER 

DIMAS: 
SIGUIENTE VUELONAN DI REGRESO 
BOLUNTARIO PA VENEZUELA TA DEN 
PLANIFICACION 


Desde april Minister di Husticia conhuntamente cu partners 
strategico a inicia cu e programa di asistencia Regreso 
Boluntario pa tur esnan cu ta desea di residencia nan mes bek 
na nan pais di origen di forma boluntario. 


E esfuersonan pa repatria esnan interesa lo continua di forma 
responsabel mientras tin un demanda. Personanan cu ta 
desea di regresa riba e siguiente vuelo pa Venezuela por acudi 
na e oficina di Avisa situa na Engelandstraat 4, pa asina nan 
cumpra nan ticket di avion y sigura un cupo riba e siguiente 
vuelo. Personanan cu a inscribi caba via di e website di DIMAS 
www.dimasaruba.aw a wordo informa for di dia 11 di november 
pa nan pasa na oficina di Avisa te cu dia 17 di november pa 
cumpra e ticket. Di e forma aki por haci un inventario cuanto 
hende ta interesa y cuanto vuelo mas ta necesario. Segun cu 
e avion yena lo bay determina e fecha definitivo di partida y lo 
informa e persona ki dia e lo tin di haci e PCR test. 


Rekisitonan di Regreso Boluntario: 

* Formulario online yena Regreso Voluntario/Voluntary Return/ 
Vrijwillige Terugkeer riba e website di DIMAS www.dimasaruba. 
aw. 

+ Documentonan di biahe valido. Si esakinan a caduca lo tin 
di acudi na e consulado pa haya un documento provisional di 
biahe. 

* Si no por cubri cu e gastonan, mester por comproba esaki. 
Den caso cu tin un garante lo contacta e garante pa cubri e 
gastonan. 

* Si tin un aplicacion andando di asilo, lo pidi e persona pa 
retracta esaki si e kier regresa riba base boluntario. Formulario 
lo ser suministra door di DIMAS. 

* Si e persona tabatin un overstay lo ricibi un restriccion den 
forma di un decreto cu no lo por bolbe Aruba den menos di 18 
luna depende cuanto tempo e la surpasa su estadia. Turistanan 
cu a keda pega pa via di e pandemia of personanan cu un 




















status legal of cu permiso cu a caduca of wordo nenga recién, 
lo no tin un restriccion si desea di regresa Aruba den un futuro 
cercano. 


Tur esnan cu ta interesa por inscribi nan mes via di e website di 
DIMAS www.dimasaruba.aw yenando e formulario di Regreso 
Voluntario y acudi na oficina di Avisa te cu diamars 17 di 
november 2020 pa asina nan por paga e ticket y sigura e cupo 
riba e siguiente vuelo. Mas informacion lo wordo suministra na 
esnan interesa via di nan emailadres y of telefon. 

Diabetes ta wordo categoriza como un malesa no transmitibel. 
E malesanan aki tin e tendencia di un duracion largo y ta e 
resultado di un combinacion di factornan. Diabetes por ta 
genetico of por desaroya dor di un “unhealthy lifestyle”. 
Diabetes ta causa problemanan cardiovascular, ceguera, 
problema cu riñon y amputacion di pia. Den aña 2019 tabata tin 
8809 persona c uta uza un remedi pa diabetes cu ta representa 
8.1% di e poblacion. 





Tur aña e Dia Mundial di Diabetes ta enfoca riba un tema 
specifico. E tema e aña aki ta 'Diabetes: E personal di 
enfermeria ta marca e diferencia”. E personal di enfermeria 
ta hunga un rol crucial den prevencion y maneho di diabetes. 
Nan ta eherce un trabou excepcional pa yuda personanan 
cu ta biba cu diferente problema di salud. Personanan cu ta 
biba cu diabetes of ta na riesgo pa desaroya e malesa tambe 
mester di nan sostén. 


Minister Oduber a expresa cu na Aruba tin enfermera specialisa 
dene cuido di persona cu diabetes (Diabetes verpleegkundigen) 
y enfermeronan cu a haci e opleiding di Praktijkondersteuner, 
conoci como P.O.H.. Parti grandi di e opleiding aki ta dedica 
na e cuido y guia di e diabetico. Banda di esaki Aruba ta conta 
cu Centro Diabetico cu ta specialisa den e cuido di e pashent 
diabetico. Ademas tin un Fundacion Diabetico cu tin como 
meta pa crea conciencia den e comunidad di Aruba tocante 
diabetes y mehora e calidad di bida di e persona diabetico. 


Mandatario Dangui Oduber ta splica cu den cuadro di 
prevencion, su persona ta haya cu ta di sumo importancia pa 
conscientisa comunidad riba por ehempel e consumo di sucu 
y e efecto cu e tin riba salud. Sucu ta un producto cu hopi 
lihe ta contribui na sobre peso y tambe na malesanan cronico. 
Tin estudionan hopi extenso haci cu ta demostra con esaki 
por causa cancer y hopi otro malesa mas. “E problema mas 

Minister di Salubridad, Sr. Dangui Oduber ta informa: 

grandi ta cu sucu ta practicamente den tur cos cu nos ta come 
y bebe. Ta yega momento pa nos para keto y realisa kico nos 
ta alimenta nos curpa cu ne”. 


E mandatario a sigui bisa cu a keda demostra cu dor di 
mantene un peso saludabel, participa na actividad fisico y un 
alimentacion saludabel bo por baha e risico pa haya diabetes 
tipo 2. Tambe ta un hecho cu un persona diabetico por logra 
regula e nivel di sucu den su sanger y consecuentemente baha 
e risico pa complicacion, door di haci cambionan na estilo di 
bida y uzando su remedinan manera prescribi. 


Finalmente e minister a expresa cu lo sigui conhuntamente cu 
stakeholdernan den busca e miho maneranan pa prevencion 
ta parti di nos cultura, aportando asina na un Aruba mas 
saludabel. 

Minister Dangui Oduber: 
IMSAN A TRATA SU PROME 100 


PASHENTNAN CU RADIOTHERAPIA 
EXISTOSAMENTE 











Diahuebs merdia Minister di Salubridad Publico Sr. Dangui 
Oduber a bay ImSan pa un ceremonia di e 100 pashent 
cu a haya radioterapia na e centro medico na San Nicolas. 
Ainda por recorda cu dia 2 di april di e aña aki e afdeling di 
radiotherapia a trata nan prome pashent. Un proyecto cu e 
gobierno aki a kere aden, a pone fondonan disponibel cu awor 
ta keda cristalisa. 


Esaki ta nifica cu pashentnan residencia aki na Aruba no lo 
mester bai mas den exterior pa esaki. Esaki ta significa cu e 
pashentnan lo keda den su seno familiar. Na mes momento 
esaki lo reduci e costonan di AZV pa cu pashentnan cu ta 
wordo manda den exterior pa tratamento di radiología. 


Minister Oduber a anuncia tambe cu a pone 1 miyon florin di 
AZV disponibel pa percura pa e 12 cambernan den ImSan bai 
den uzo pa pashentnan por pasa anochi na e centro medico. 
ImSan lo haya 22 camber extra total y dentro di poco ImSan lo 
haya su JCI accreditation cu lo significa cu nos lo cuminsa cu 
turismo medico. Di e manera aki Gobierno ta keda mustra cu 
hechos cu e ta kere den e desaroyo di San Nicolas. 


Nos maneho di salud publico ta dirigi riba mehora e calidad 
di cuido y servicio. Cu e logra aki nos ta logrando mehoracion 
den cuido pa nos hendenan. Imsan su vision y su desaroyonan 
pa cu cuido medico ta cuadra cu e vision di Gobierno di Aruba 





cu ta pa mehora e calidad di cuido na Aruba y como tambe 
crea un plan sostenibel pa Aruba pa asina e fondonan di AZV 
ta sostenibel pa den futuro. Mirando e crisis cu nos ta aden 
aworaki, sigur esaki ta caminda cu nos por reduci e gastonan 
di AZV. Tur esaki sigur ta cuadra cu vision di nos Gobierno. 


Minister Dangui Oduber den nomber di Gobierno kier felicita 
e visionario Dr.Joel Rajnherc y full team di ImSan Aruba y 
partners Di Miami Cancer Institute y Baptist Health. Awe ImSan 
a marca historia un biaha mas. 


E “milestone” aki ta uno historico pa cuido medico y cu nos tur 
na Aruba mester ta orguyoso di dje. 


Nos ta Transformando cuido medico na Aruba pa un mihor 
cuido, calidad y servicio. Nos ta kere den e desaroyo di San 
Nicolas. Cu accionan y decisionan concreto nos ta logrando 
cambionan positivo pa cuido medico na Aruba. 


Sinti e cambio. 

“spaar- en voorzieningsfonds” 


“İnvesteringsaftrek” 


Pa mas informac 





bishita www.impuesto.aw 











ИШЕТТЕ 
Departamento di Salud Publico: 


UPDATE 13 DI NOVEMBER 2020 


Segun resumen di awe 14 persona mas a recupera di covi keda registra un total di 11 caso nobo di Covid-19, di 
cual 2 ta no-residente, (“positivity rate” awe ta 13 %). 

Aruba a logra reduci su casonan activo pa awe na 96, total di testnan haci na airport y hospital hunto ta 269, testnan 
haci na laboratorio di hospital so ta 72, total di casonan di fayecimento relaciona cu Covid-19 ta na 43. 


Averahe di casonan pa dia abase semanal ta 10 caso, averahe di “positivity rate” pa dia abase semanal ta 12% 
Hospital ta informa cu tin un total di 8 persona interna di cual 2 ta den Cuido Intensivo y 6 isola riba piso general. 
Mientras cu tur data ta indica cu Aruba tin control riba e transmicion di covid cu ta tumando lugar. 


la e esfuerso y sacrificio cu nos a haci pa por ta caminda nos ta. E virus di 
tey presente riba nos isla y nos mester sigui control'e. 





Awor nota e momento pa fiesta y lul 
Covid-19 ta sig 





Dentro di poco Aruba lo mester wordo cambia di “code”oranje pa geel indicando cu nos ta un destinacion sigur pa 
por biaha. Poco poco Aruba ta recupera su salud y economia atrobe. 


Ban sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui 
mantene isolacion of cuarentena ora bo wordo indica, sigui cumpli y sigui cuida Aruba ta conta cubo! 


CORONAVIRUS 


COVID-19 
ARUBA 


iq EDU no RESIDENTE 





ACTIVO 96 85 11 
RECUPERA | 4511 4436 75 
POSITIVO 4650 4564 86 
NEGATIVO İ 38973 = E 
GETEST 43623 = - 
[GETEST NA AnPORT) 21352 = E 
MORTO 43 43 0 







Gobierno di Aruba 

Minimo 

Mantene Beach cera Max 4 persona 
distancia 12'or AM - 5'or AM na mesa 

